title: Johannes Vermeer
text: Vermeer tir lingesik koekaf gu swava is tazuk. Va brevizam albayar ugale selt va ilamkuca atayeyer : lum ke Sardikya dem mard tir vas 44.5 cm- x 39 ; tel ke Fidesikya tir vas 24 cm- x 21 ; tel ke Ayikya dem vrodak tir vas 45.5 cm- x 41. Tel cugaf breviz ke Vermeer dye tir entapafa biblafa nakila bak XVII-eafa decemda : Krist koe mona ke Marta is Maria ( 160 cm- x 142 ). Minafa XXI-eafa decemda va norlik ke Barocco lingereva kagruper neke tir brostansafa gu fawokuca ke gulafa vundopafa bopica. Brevizam ke Vermeer va minafa gustuca lokiewon vadjed. Va toloy lumamaf widavaf patectoy moni 1660 anton lingeyer : Wiks va Delft  ( 98.5 cm- x 115.7 ) is Nudama ( 54.3 cm- x 44 ). Bat patectoy soe tid ke losposaf ke izva ke lingeropa.